Folketing
1998-04-22

Nu kommer vi jo videre med det samme spørgsmål. Støj fra jernbanetrafikken bekæmpes systematisk gennem Banestyrelsens såkaldte støjpulje, der via et fast årligt beløb udfører støjdæmpning langs de mest belastede strækninger. Indsatsen er nøje tilrettelagt i samarbejde med Miljøstyrelsen og omfatter over 17.000 boliger, der i tur og orden efter faste kriterier får opsat støjskærme eller tilbudt facadeisolering. Planen har hidtil været, at Banestyrelsen i år 2005 skal have været turen rundt om alle de boliger, der er belastet med over 65 decibel. Så vidt muligt tages de mest støjbelastede boliger først, hvilket jeg tidligere har nævnt. Jeg er enig i, at indsatsen mod togstøj skal opprioriteres, og vi har mulighed for at opprioritere det i forbindelse med de kommende rammer for hele jernbanedriften. Ved nye jernbaneprojekter er det allerede praksis, at kravene er skrappere end dem, der gælder for eksisterende strækninger. De fastlægges i øvrigt konkret i forbindelse med Folketingets behandling af anlægslov for projekterne. Der sker allerede meget i forbindelse med DSB's materieludskiftning, hvilket jeg også har nævnt. Bl.a.